als_Latn dik_Latn sag_Latn
Beqaj: 1 miliardë e 360 milionë lekë për rikonstruksionin e Materniteti të Korçës
Spitali rajonal i Korçës do të ketë së shpejti një godinë tërësisht moderne të maternitetit, duke rritur në këtë mënyrë, cilësinë dhe standardin e shërbimit. 1 miliardë e 360 milionë lekë është fondi i parashikuar për rikonstruksionin e këtij materniteti.
“Janë 1 miliardë e 360 milionë lekë të vënë në dispozicion nga Buxheti i Shtetit për fillimin e rikonstruksionit dhe të shtesës për maternitetin e Korçës. Procedurat e prokurimit kanë filluar. Këshilli Kombëtar i Territorit ja ka deleguar Bashkisë së Korçës procedurat për dhënien e lejes së ndërtimit, kështu që ne besojmë që brenda muajit Prill do të fillojmë punimet, të cilat do të zgjasin rreth 12 deri në 14 muaj”, u shpreh Beqaj.
Kreu i Shëndetësisë, theksoi gjithashtu se ky projekt “është vazhdim i angazhimeve që ne kemi për të përmirësuar ndjeshëm shërbimin spitalor, për të afruar shërbim dhe akses cilësor sa më pranë vendbanimit ku janë njerëzit, ky spital ka një traditë, mbulon një qark me një popullsi jo të vogël dhe edhe ndërhyrjet e tjera që po bëjmë në këtë spital besoj se do ta rrisin cilësinë e shërbimit për të gjithë banorët e qarkut të Korçës”.
Gjithashtu ministri Beqaj, i shoqëruar nga Zëvendëskryeministri Peleshi inspektuan edhe ecurinë e punimeve për ndërtimin e qendrës së re të shërbimit të Hemodializës në spitalin rajonal të Korës, një investim i cili do të jetë gati në muajin Prill të këtij viti.
“Kjo është një mundësi shumë e mirë që kush ka nevojë për këtë shërbim jetik dhe jeton në Korçë, mund ti kthehet jetës normale, sepse mund ta bëjë shërbimin pasdite, dhe ndërkohë, paradite mund të vazhdojë punë”, nënvizoi Ministri Beqaj.
Peleshi vlerësoi partneritetin publik-privat në sajë të të cilit po bëhet e mundur ofrimi i këtij shërbimi në qarkun e Korçës.
Eralda Zito/SCAN
als_Latn als_Latn als_Latn als_Latn als_Latn als_Latn als_Latn est_Latn